Kudosnäyte vatsan alueelta TT- tai UÄ-ohjauksessa

|  |  |
| --- | --- |
| Kuvaus: | Otetaan kudosnäyte vatsan alueelta tietokonetomografia- tai ultraääniohjauksessa. |

**TUTKIMUKSEEN VALMISTAUTUMINEN**

Toimenpidettä varten tulet sovitusti vuodeosastolle joko edeltävänä iltana tai tutkimuspäivän aamuna. Jos tulet osastolle toimenpidepäivän aamuna, sinun tulee olla ravinnotta. Vettä voi juoda pienen määrän suun kostukkeeksi. Tutkimusta edeltävänä päivänä kannattaa syödä kevyttä ruokaa, kuten esim. keittoruokaa ja puuroa. Välttäkää kaasua muodostavia ruoka-aineita (ruisleipä, raaka sipuli, herne, lanttu, omena).

**LÄÄKKEET**

Lääkärin määräämät lääkkeet voi pääsääntöisesti ottaa.  
Jos sinulla on kuitenkin käytössä joku seuraavista verisuonitukosten hoitoon tai ehkäisyyn käytettävistä lääkkeistä, tulee siitä ilmoittaa etukäteen vuodeosastolle tai lähettävälle poliklinikalle:

Primaspan

Asasantin, Orisantin

Marevan

Clopidogrel, Brilique, Efient, Plavix

Arixtra, Eliquis, Pradaxa, Xarelto

Fragmin, Klexane, Innohep

Refludan

ReoPro

Integrilin, Aggrastat

neidonhiuspuu, kiinankarhuputki, kalaöljy-ja omegavalmisteet, valkosipuliuutteet

Lääke on ehkä jätettävä tauolle ennen toimenpidettä, mutta siitä saat osastolta erilliset ohjeet.

Etukäteen täytyy ilmoittaa myös, jos sinulla on varjoaine- tai puuduteyliherkkyys tai olet raskaana.  
  
Toimenpidettä varten otetaan verikokeita ennen toimenpidettä tai toimenpidepäivän aamuna.

Laboratoriotulokset eivät saa olla viikkoa vanhempia. (suositus 3-4 päivää).

**TUTKIMUKSEN KULKU**

Potilaskuljettaja kuljettaa sinut sängyllä röntgeniin. Näytteenoton ajan olet vuoteessa tai tutkimuspöydällä. Iho puhdistetaan ja puudutetaan näytteenottoalueelta ja röntgenlääkäri ottaa näytteen neulalla.

**TUTKIMUKSEN JÄLKIHOITO**

Näytteenoton jälkeen seuranta tapahtuu vuodeosastolla. Olet vuodelevossa 4 tuntia. Verenpainetta ja pulssia mitataan tietyin väliajoin. Olet vuodeosastolla toimenpidepäivän tai tarvittaessa yön yli seuraavaan aamuun.

**YHTEYSTIEDOT**

Jos sinulla on kysyttävää tutkimukseen liittyvistä asioista, ottakaa yhteys

arkisin klo 8.00 – 14.30.

RTG1 toimisto/ultraääni: 017-173322  
RTG2 toimisto/tietokonetomografia (TT): 017-173307

Lisätietoa kuvantamistutkimuksista, säteilystä, röntgensäteilyn vaikutuksesta ja eri tutkimusten säteilyaltistuksesta saat internetistä ​

[www.tutkimukseen.fi](http://www.tutkimukseen.fi/) ​

[www.stuk.fi](http://www.stuk.fi/)